Sherif El-Khamisy

Sherif El-Khamisy Farfesan Masar ne a fannin Biochemistry da Kwayoyin Halitta. Shi ne Daraktan Bincike da Ƙirƙira kuma wanda ya kafa Cibiyar Lafiya ta Life Span, Jami'ar Sheffield, United Kingdom.    Hakanan yana ɗaya daga cikin waɗanda suka lashe kyautar Obada na shekarar 2022. 

 Ilimi 
El-Khamisy ya samu digirin sa na farko a fannin harhaɗa magunguna a jami'ar Alkahira a shekarar 1997 sannan ya koma jami'ar Ain Shams inda ya yi digirinsa na biyu a kwas diyn da ya kammala a shekarar 2000. Ya samu Diploma a fannin harkokin kasuwanci daga Jami’ar Amurka da ke Alkahira a shekarar 2002 sannan ya yi digirinsa na uku a Jami’ar Sussex a shekarar 2005.

 Sana'a 
A shekara ta 2005, ya zama malami a sashen nazarin halittu, Jami'ar Ain Shams, Masar. A cikin shekarar 2006, ya kasance ɗan'uwan digiri na biyu a Ma'aikatar Genetics, St. Jude Children's Research Hospital, US. Daga shekarun 2007 zuwa 2008, ya kasance MRC Post-doctoral Fellow, Cibiyar Genome, Jami'ar Sussex, UK. A cikin shekarar 2008, ya zama fellow ns Wellcome Trust, Cibiyar Genome, Jami'ar Sussex. A cikin shekarar 2013, ya zama Mai Karatu a Cibiyar Krebs, Jami'ar Sheffield kuma a cikin wannan shekarar ya zama shugaban ƙungiyar Wellcome Trust. A cikin shekarar 2014, ya zama Shugaban Sashen Magungunan Kwayoyin Halitta, Cibiyar Krebs, Jami'ar Sheffield kuma a cikin shekara ta 2015, ya zama Daraktan Bincike da Innovation na cibiyar.

 Kyaututtuka da membobinsu 
A cikin shekara ta 2004, ya sami lambar yabo ta Biochemical Society Award kuma ya zama memba Wellcome Trust a 2008. Ya karɓi lambar yabo ta Jiha don Kimiyyar Kiwon Lafiya a cikin shekarar 2011 da Kyautar Fellowship na Lister Research a shekarar 2015. Hakanan ya kasance mai karɓar lambar yabo ta Wellcome Trust Investigator Award da Shoman Award don Kimiyyar Kiwon Lafiya a cikin shekarar 2015 da 2016 bi da bi. A cikin shekarar 2017 da 2018, ya zama fellow na Royal Society of Biology da Royal Society of Chemistry.

 Manazarta 

Category:Rayayyun mutane